JohanHeinsen/ENO huggingface dataset:
Odense Adresse-Contoirs Efterretninger, 1809-08-21
De af Odense Byes Jndvaaanere, der have af Byens almindelig Jorder i Leie ville behage, i Følge Auctions=Konditionerne at betale Jordleien, forinden der begyndes med Jndavlingen, til mig Undertegnede, efter de dem allerede tilstillede Regninger, hvorpaa jeg meddeler Qvittering, hvorefter Qvitteringen forevises Kjæmneren til hans Underretning ved Kornets Jndkjørsel m.v. Skulle nogen finde for got herimod at handle, nødsages jeg til at efterleve Konditionerne til Leiens Jnddrivelse, siden Pengene alt ere bestemte til Byens Udgivters Bestridelse, og følgelig kan ingen Dilation fra Byens Side gives, ei heller kan nogen Liqvidation finde Sted ved Pengenes Erlæggelse. Odense den 10 August 1809. Starup. Kjæmner=Kasserer.
Odense Adresse-Contoirs Efterretninger, 1809-08-21
Torsdagen den 24 August næstkommende om Formiddag Kl. 9 bliver endeel paa Roden staaende Hvede bortsolgt ved offentlig Auction i en Løkke, der tilhører Gaarden No. 1 i Hunderup. - Hveden er inddeelt i 9 Lodder, og staaer paa den østre Side af Hunderup Bye. - Den forevises Liebhaverne i Forveien af Smeden i Hunderup, og Konditionerne bekjendtgjøres paa Auctionsstedet. Odense Herreds=Kontoir den 17 August 1809. C. A. Falbe.
Odense Adresse-Contoirs Efterretninger, 1809-08-21
Onsdagen den 23 August førstkommende om Eftermiddagen Kl. 2 bliver efter Magistratens Foranstaltning foretaget offentlig Auction over 44 Lodders Bortforpagtning udi Odense Byes Mark No. 7, Mosemarken kaldet, hvilket herved bekjendtgjøres. Odense den 17 August 1809. Bendz.
Odense Adresse-Contoirs Efterretninger, 1809-08-21
Den i denne Avis No. 130 bestemte Auction af Provstinde Friis i Marslev Præstegaard over adskillige Løsøre og Effecter, Senge og Sengeklæder, samt levende Kreature, af Heste, Køer, Faar og Sviin, saaog Avls- og Meierieredskaber, Arbeids- og andre Vogne Ride- og Seletøier a., bliver formedelst Høsten udsat til Onsdagen den 6 Septbr. førstkommende om Formiddagen Kl. 9 og følgende Dage; - og ere trykte Kataloger 14 Dage før Auctionen at erholde hos Prokurator F. Friis i Odense og udi Marslev Præstegaard. Winding Bjerge og Aasum Herreders Kontoir d. 16 Aug. 1809. G. L. Baden 8 a 10 Kasser paa circa 100 Pd. - Staal er at faae tilkjøbs, enten samlet eller og i enkelte Kasser. Om Prisen og Prøven erfares paa Adressecomtoiret.
Odense Adresse-Contoirs Efterretninger, 1809-08-22
J øvrigt har Kommandeur Fisker indberettet, at flere Divisioner af den norske Flotille tilligemed Krigsbriggerne Lougen og Seagull, da Beretningen afgik, jagede en anden Brig, som havde nærmet sig Kysten paa 1 1/2 a 2 Mile for at opnappe nogle Handels-Fartøier, der dog alle bleve reddede.
Odense Adresse-Contoirs Efterretninger, 1809-08-22
2) J Følge en til General-Kommanden i den norske Armees 1ste Divisions-Distrikt indgiven Beretning af Kaperfører Osmund Thorgersen, hvis Kaperkutter er armeret med en 4pundig Kanon og 2 Haubitzer, gjorde han den 28de Juli sidstleden Jagt paa en Skonnert, som førte amerikansk Flag, og var armeret med 16 Kanoner, men efterat den havde faaet nogle Skud af Kaperen, og da denne havde udsat sin Baad for at tage Skibet i Besiddelse, med et aabnede sine Kanonporte og gav Kaperen 2 glatte Lag under amerikansk Flag, hvorefter han strøg dette og under engelsk Flag forfulgte Kaperen i 3 Timer under Affyring af det ene glatte Lag efter det andet saavelsom en uophørlig Musketild. Da Kaperskibet omsider var blevet meget ramponeret, kunde dette ikke længer undgaae den fjendtlige Skonnert, hvis Mandskab allerede stod med Sabler i Hænderne for at entre; imidlertid vidste dog denne Kaperfører, paa en snild Maade at benytte sig af den Omstændighed, at den fjendtlige Skonnert, da han vilde staae af fra Landet, nægtede at vende, og gav Kaperkutteren ham da adskillige Skud, og reddede sit Skib ind i Svanevog Havn. Hovedqvarteer Kjøbenhavn, den 19 August 1809. F. Bülow, General=Adjutant og Chef for General=Adjutant Staben, Ridder af Dannebrog.
Odense Adresse-Contoirs Efterretninger, 1809-08-22
Om de Norske Troppers Tilbagemarsch fra Jemtland og Herjedalen læses nu og følgende Svenske Rapport: Da vore til Jemtland bestemte Tropper for en Deel kunde komme frem og just i det Øieblik, da alle Dispositioner vare tagne til et kraftigt Angreeb mod Fjenden, fandt den fjendtlige Anfører for godt ved hoslagte i Underdanighed tilføiede Brev Litr. A. at afvende Følgerne af en Strid, som kunde have bleven mislig for ham; men da Hr. General von Døbeln under Tingenes nærværende Stilling ikke troede sig berettiget til at afslaae den foreslagne Stilstand med de Norske, blev den afsluttet efter den underdanig vedlagte Afskrift Litr. B. Sagerne have saaledes paa den Norske Kant taget en hastig og uventet Ende, og inden den 3die August skulle alle Danske være ude over Rigsgrændsen.
Odense Adresse-Contoirs Efterretninger, 1809-08-22
Generalmajor von Døbeln har ved dette Tilfælde viist ligesaa stor Virksomhed som Forsigtighed og Klogskab i sine Dispositioner, hvorom Deres Majestæt naadigst kan dømme af sammes i Korthed forfattede Rapport angaaende Anstalterne i Jemtland Litr. C.
Odense Adresse-Contoirs Efterretninger, 1809-08-22
Hovedqvarteret Sundsvall, den 28de Juli 1809. Wrede. Billag Litr. A. Brev til Generalmajor m. v. Friherre von Døbeln.
Odense Adresse-Contoirs Efterretninger, 1809-08-22
Den kommanderende General for den Norske Armees anden Division, Hs. Excellence Hr. General von Krogh, Ridder af Elephanten samt Storkors af Dannebrog har efter en i dette Øieblik modtagen Ordre befalet mig at tilkjendegive Hr. Generalmajoren og Ridderen, at da man har det meest grundede Haab om Fred imellem begge Nationerne, uden at virke dertil ved Blodsudgydelse, ere samtlige Norske Tropper i Jemtland og Herjedalen beordrede at tiltræde Tilbagemarschen den 29de d. M., saa at disse Provindsers tappre Jndvaanere, hvilke af os ere og skulle blive behandlede med mueligste Skaansel, kunne undgaae i mindste Maade at lide af en saa talrig Armee-Divisions længere Nærværelse. Jeg slutter dette med det varme Ønske, at en hæderlig Fred snart maatte gjøre tvende Nationer lykkelige, som at Naturen synes bestemte til broderligt Forbund. Hovedqvarteer Blekaasen, den 24de Julii 1809. Med den meest udmærkede Høiagtelse o. s. v. G. F. Krogh, Divisions=Adjutant. Anm. J den Svenske Avis Götheborgs Allehanda No. 92, hvoraf ovenstaaende er taget, staaer sandsynligen ved en Trykfeil tvenne Nationer, istedet for det af Divisions=Adjutant von Krogh i sin til Generalmajor von Døbeln afsendte Skrivelse brugte Udtryk, trende Nationer. Billag Litr. B. Overeenskomst imellem Generalmajor og Ridder af den Kongelige Sværdordens Storkors S. v. Døbeln og Divisions-Adjutant Kammerjunker v. Krogh paa den kommanderende General over den norske Armee hans Vegne. 1) En Stilstand begynder fra denne Dag og gaaer til den 3die August næstkommende. Denne Stilstand vedbliver siden efter at beregnes i 8 Dage fra den Dag Opsigelsen af Vaabenstilstanden skeer i Tronhjem for Sverrig og Hernsand for Norge. 2) De norske Tropper passere i Dag forbi Hjerpe Skandse og Rigsgrændsen skal være passeret den 3die August indeværende Aar. 3) Den svenske Almue behandles fredelig med Erstatning for hvad de have lidt. Hvorom man saaledes er kommen overeens og dette in dupplo forfattet. Skogen ved Blekaasen, den 25de Julii 1809. G. v. Døbeln G. F. v. Krogh, Generalmajor, befalingsmand.
Odense Adresse-Contoirs Efterretninger, 1809-08-22
Divisions=Adjutant, paa den com over den Nordre=Svenske Armanderende Generals Vegne i den mees Søndre Afdeling. norske Armees 2den Division. Billaget Litr. C., som blot indeholder General Døbelns gjorte Dispositioner imod den Norske Armees Jndbrud, hvis Styrke her angives paa 2 til 3000 Mk. 6 Kanoner, og 9 Mørsere, forbigaaes for dets Vidtløftigheds Skyld.
Odense Adresse-Contoirs Efterretninger, 1809-08-22
Da den Svenske General i samme oftere yttrer Mueligheden af at komme den Norske Armee i Ryggen, saa har, Statstidenden herved den Anmærkning: at herimod i Følge de indkomne Rapporter var føiet de fornødne og efter Omstændighederne aldeles tilstrækkelige Foranstaltninger. Blot Slutningen af Rapporten er for Resten mærkelig. Dette Feldttog - hedder det - kort men besværligt, endtes uden Blodsudgydelse; og skjøndt Tropperne, besjelede af berømmelig Jver og Mod samt Lyst til at slaaes med Fjenden, saavelsom Landets Jndvaanere, der ligeledes ønskede Strid, ikke fandt Behag i denne fredelige Overeenskomst, troer jeg den vil vinde Hr. Grevens, General lens og det Svenske Folks bifald, hvilket jeg særdeles ønsker. Hovedqvarteret Kungsgaarden Frøsøn, d. 26 Juli 1809. G. v. Döbeln, Generalmajor og Befalingsmand over den Kongelige Nordre=Armees søndre Afdeling. Adolf Ludv. v. Post. Capitain og Stabs=Adjutant.
Odense Adresse-Contoirs Efterretninger, 1809-08-22
Udenlandske Efterretninger. Korsøer den 14 August. J Formiddags saaes en Flaade, bestaaende af 1 Orlogskib, 2 Fregatter, 1 Brig og 1 Kutter med 158 Handelskibe, at komme fra Langelandsbeltet, de gik strax nord efter ud af Samsøebeltet, undtagen Orlogskibet, som ankrede nord for Sprogøe, hvor der nu ligger 4 Orlogskibe og 2 Kanonslupper. Jmellem Romsøe og Sjælland ligger 1 Orlogskib. - Den 16 August. Et afde i Sprogøebeltet liggende Linieskibe er gaaet nord efter og de øvrige have lagt sig under Romsøe.
Odense Adresse-Contoirs Efterretninger, 1809-08-22
Fra Helsingborg komme næsten daglig Parlamentærer, med Brevskaber. Den 15de seilede en Amerikaner Sundet ind. Den kom fra Boston, lastet med Kaffee, Sukker, Rom og Riis, bestemt til - Petersborg.
Odense Adresse-Contoirs Efterretninger, 1809-08-22
J forrige Uge har atter Bestyrerne af det Kongl. danske octroyerede vestindiske Handels-Selskab forhøiet Prisen paa Kaffebønner ved deres Pakhuus til 11 Mk. Pd. Raffinaderierne i Kbhavn. have i denne Maaned atter forhøiet Prisen paa raffinerede Sukkere og koste nu ved nogle Sukkerhuse saaledes: Raffinade 1 Rd. 8 s., Melis 1 Rd. Lumpen 92 s., gul Kandis 1 Rd. 8 s., brun Kandis 1 Rd., hvidt Pudersukker 5 Mk. 6 s., brun Pudersukker 4 Mk. 8 s. og brun Sirup 28 s., men alt i smaae Partier, og er det næsten overalt Vilkaar, at Kandis og Pudersukker ikke sælges allene, uden at der kjøbes ligesaa mange Pund Raffinade eller Topsukker. Paa Børsen er i disse Dage Sirup bleven betalt med 30 til 31 Rd. for 100 Pd., Kandis over 7 Mk. Pd. og Kongothe med 16 Mk. til 16 Mk. 8 s. Pd.
Odense Adresse-Contoirs Efterretninger, 1809-08-22
Natten imellem den 11te og 12te har et Menneske mellem Frederiksborg og Fredensborg villet overfalde en Vogn, mandskarl fra Helsingøer, som kjørte ledig hjem. Han slog efter ham med en Knippel; men ved et Spring af Hestene traf Slaget ikke Karlen, men Vognen.
Odense Adresse-Contoirs Efterretninger, 1809-08-22
Alt i flere Dage har man i Egnen omkring Helsingøer været paa Jagt efter en meget farlig Person en fra Fredensborg deserteret Dragon, som fører en Pistol med sig, Nogle Gange har man været paa Spor og fyret efter ham hvilket han har besvaret, men ved Hielp af Nattens Mørke og Sæden paa Marken er han stedse undkommen Han skal endog, siger man, have faaet 2de andre Rømningsmænd i Selskab med sig, og er derved saa meget for ligere for den eenlig boende Landmand og enkelt Vandrer Den 14de stødte han atter og Aftenen sildig paa en Pikeved Ellekilde og løsnede et Pistolskud mod samme. Denne skjød igjen, men formedelst Mørket uden Virkning. Næste Dag var mange Mennesker: Militære, Fiskere og Bønder fra Hornbek og Omegnen, alle bevæbnede, paa Jagt efter dette farlige Menneske, som formodes at skjule sig om Dagen i en ung Granneskov der i Egnen; men ogsaa denne Jagt blev frugtesløs.
Odense Adresse-Contoirs Efterretninger, 1809-08-22
En Slave, som ogsaa skal være bortrømt fra Kjøbenhavns Slaverie, blev d. 14 paagreben paa Helsingøer Mark og bragt til Kronborg. Han var forsynet med en Pistol og en lang Kniv. - Naar et sligt farligt Menneske bortrømte, var det got, om en almindelig Bekjendtgjørelse derom overalt i hver Landsbye fandt Sted, hvorved Opdagelsen og Paagribelsen vilde vorde lettere. Natten imellem Torsdag og Fredag sidst henved Kl. 3. opkom en frygtelig Torden, ledsaget af en øsende Regn, Jblant flere Steder har Lynet slaaet ned paa Fridericia Byes Mark og dræbt en Hest. Fredag Aften trak atter en temmelig stærk Torden herover Odense, især vare Lynglimtene usædvanlig stærke med et rødligt Skjær. Man har nu mere Regn, end Landmanden ønsker. Da Vaarsæden i Aar er saa tveskydende, eller modnes ujævnt finde de Høstende meget Korn af de tidlige Ax tabt paa Ageren, medens det sildigere endnu staaer grønt. Ved at oppebie det Sidstes Modenhed, vil uden Tvivl tabes for meget af det Første.
Odense Adresse-Contoirs Efterretninger, 1809-08-22
Af Hs. Majestæt er endnu nedsat en Kommissionen for Norges Providering underordnet Administration i Jylland, bestaaende af General=Adjutant og Kommandor, Kapitain Riisbrigh, den konstituerede Amtmand over Veile Amt, Kammerjunker Løvenskjold, Krigsraad og Proviantsforvalter Langeland, samt en Mand, som den interimistiske Regjerings-Kommission for Norge nedsender; hvilken Administrations Pligt det bliver i Forbindelse med Overøvrighederne sammesteds, at udføre de Foranstaltninger, som til Norges Providering befales, og sørge for, at Transporterne til Norge skee med største Virksomhed. Det er harmeligt, at læse hvorledes kaad Ondskab forgriber sig selv paa de Ting, som for Patrioten have det hellig 1ste Værd. Følgende Bekjendtgjørelse bær herom et nyt Vidne "Sommeren 1803 lod jeg med H. K. H. Kronprindsens Tilladelse opreise et Hædersminde for 2 Aprils faldne Helte, paa Bakken foran Sveitzerhuset paa Jægerspriis, paa Bagsiden af dette Minde staae følgende Linier: Saaledes hædrede jeg faldne Brødres Minde, Ved denne Urne saae jeg Folkets Taarer rinde. At jeg med Føie kan betjene mig af disse Ord, kunne Tusende bevidne, der paa min Reise i Provindserne, i Aaret 1801, ædelmodigen have bidraget til Understøttelse for de faldne Brødres Efterladte; da betjente jeg mig af en lignende Dekoration. Men at den 11 August 1809 en ubekjendt Usling har fornærmet dette Hædersminde, ved med et skarp Jnstrument at ville udkradse det i ovenanførte Linier 2 Gange forekommende Ord, jeg, og mit Navn, som staaer neden under, troer jeg offentlig at burde bekjendtgjøre, ikke som nogen Fornærmelse mod mig, men fordi en Fornærmelse mod et offentlig Hædersminde fortjener at straffes med alle Retskafnes Foragt. Alt i Foraaret 1804 fandtes Urnen afbrukket liggende ved Foden af Støtten, men blev igjen istandsat. H. C. Knudsen.
Odense Adresse-Contoirs Efterretninger, 1809-08-22
Ved Høiesteret er en Dame, Marie Magrethe Soet. mann dømt til at bøde sine 3 Mk. som Løgnerske, og en Jøde, Jsach Aron Henriques for bedrageligt Forhold dømt til Forbedringshuset i 2 Aar.
Odense Adresse-Contoirs Efterretninger, 1809-08-22
Jndbydelsen til Guld, Sølvs og Kobbers Jndlevering imod consignable Statsfonds har den heldigste Fremgang. Der indkommer dagligen til Banken for betydelige Summer.
Odense Adresse-Contoirs Efterretninger, 1809-08-22
Priseretten i Kjøbenhavn har nu afsagt Dom i følgende dertil opbragte Amerikanere: Kapit. Will. Oy le frigives mod at betale 500 Rd. og Processens Omkost. ninger. - Skibet Spencer, Kapit. MCartney frigives imod at betale Processens Omkostninger. - Skibet Henry, Kapit. Harris frigives imod at betale 500 Rd. og Processens Omkostninger. - Skibet Aurora, Kapit. Master, er endnu under Forhandling. Men man har Grund til at troe, at det ogsaa vil blive frigivet.
Odense Adresse-Contoirs Efterretninger, 1809-08-22
Man har hidtil troet, at Colonialvarer ere de Producter, som ere stegne meest siden Krigen. Men mærkelige er det, at nogle Norske Produkter og deriblant Bræder, i den Henseende beholde Forrangen. 12 Fods Maals Bord, som man i Fredstider kunde kjøbt for 14 Mk. Tyl tet, ere d. 15 d. M. blevne betalte ved Auction paa Børsen med 16 Rd. 2 Mk. Tyltet. Endvidere 8 Fods dito med 12 Rd. Tyltet. Fyrrebjelker 9 a 10 Tom. i 4 Kant, circa 15 a 16 Alen lang 10 Mark 12 s. Alen.
Odense Adresse-Contoirs Efterretninger, 1809-08-22
Befordringer og Afgang. Under det danske Kancellie: Den 15 August er Told og Konsumtions=Jnspectør i Christiania, Over=Krigskommissair J. Wiewild, Kontoirchef under Admiralitets- og Kommissariats=Kollegiet, Over=Krigskommissair og Ridder af Dannebrog, F. C. Smith, Kontoirchef under samme Kollegium, OverKrigskommissair J. Bang, og Kontoirchef under samme Kollegium, Kancellieraad N. D. Thunboe, udnævnte til virkelige Justitsraader. Den 18de, Sognepræst for Høierup og residerende Kapellan i Storehedinge, F. Nannestad, til Sognepræst for lille Lyngbye og Ølsted Menigheder i Sjelland; Skibspræst T. Thostrup til Sognepræst for Seierøe Menighed under Sjælland, Stift; Kand. Theol. W. H. Rothe til Sognepræst for Helsing og Valdbye Menigheder i Sjælland; Katechet J Petersen til Sognepræst for Butterup og Tudse Menigheder i Sjælland; residerende Kapellan for Frue Menighed i Odense, A. Borch, til Sognepræst for Tommerup og Brylle Menigheder i Fyen; residerende Kapellan ved Domkirken og Præst ved Tugthuset i Viborg, J. N. Tilemann, til Sognepræst for Ringkjøbing og Rindom Menigheder i Ribe Stift: Sognepræst til Bjørnøer Menighed i Trondhjems Stift, C. Heltberg, til Sognepræst for Tinds Præstegjæld i Christiansands Stift; residerende Kapellan til Hem næs og Moe Menigheder, L. C. Theting, til Sognepræst for Rødnens Pastorat med Annexerne Mæløe, Lurøe og Trænøe i Nordlandene, residerende Kapellan for Hassels Menighed J. Sanrib, til Sognepræst for Hammerøens Menighed i Nordlandene; Kand. Juris H. B. Lanng til Byefoged i Fridericia, saaledes at han skal have Sæde og Stemme i Magistraturen sammesteds, og tilligemed Borgmesteren deeltage i de ved samme forefaldende Forretninger; Prokurator P. Rohde til Herredsfoged i Øster og Vester Hanherreder under Thisted Amt, Prokurator H. F. Schou til Byefoged, Byeskriver, Veier og Maaler i Kjerteminde, samt Herredsfoged og Herredsskriver paa Hindsholmen.
Odense Adresse-Contoirs Efterretninger, 1809-08-22
Avertissements. Vink for Landsbyepræster efter Tidernes Leilighed udkommer i Trykken med det første, dersom man kan see sig skadesløs ved Subskription, det bliver 18 Ark, omtrent a 4 s., og skal indeholde Præsternes Forfatning i det sidste Seculum fra 1709 indtil nu. Reskripter, Anordninger, Byrder Skatter, geistlige Privilegier, deres Sønners Bestemmelse i forskjellige Fag, Præsternes Ansvar, Skriverie, Tiendeforening, mindre Jndkomster indskrænket Agtelse: Præsten som Mand, Fader, gammel Olding, hans Død, Skifte, Enke o. s. v., med adskillige Fortællinger, Underligheder, endeel der kan foraarsage Smiil, atter endeel Sørgmodighed, endeel over Jndtægt og Udgift adskillige Advarsler især for unge Præster, om Avling, Tiendefolk Creatur o. s. v. Mange Erfaringer i Embedet som Præst og Landmand med videre. Da Tryk og Papiir nu er saa kostbart, saa ville Subskribentere ansee denne Priis til 4 s. for saare billig, men et Antal udfordres til Omkostningerne. Man behager at lade sig antegne hos Hr. Hofboghandler Schubothe i Kjøbenhavn paa Børsen No. 5, Hr. Hempel i Odense, Hr. Kierboe i Nestved saavelsom hos mig selv; Manuskriptet er færdigt og kan trykkes med det første under foranførte Vilkaar. L. M. Wedel, Sognepræst til Everdrup.
Odense Adresse-Contoirs Efterretninger, 1809-08-22
Fredagen den 25 August holdes Generalforsamling iden ældste Klub, som begynder Kl. 8. Directionen. Gaardeierne i Hunderup ere enige ey at tilstæde nogen Nøddeplukken i deres Skovhauger, hvorfor dette offentlig bliver averteret, at enhver uden Undtagelse haver at entholde sig at deres Skove, saa sandt de vil undgaae Opbringelse og videre Uleilighed. Veling Post- Propatria= og Concertpapiir, Kaffebønner, Kongothee, friske Capris, Topsukker, bruun Sirup og Puddersukker, Hør= og Hampelærred, samt alle Slags støbte Tællelys, er at bekomme for billig Priis hos Odense den 22 August 1809. J. L. S. Sonderburg.
Odense Adresse-Contoirs Efterretninger, 1809-08-22
Fredagen den 1 Septbr. næstkommende om Formiddagen Kl. 10 Slet vorder, paa Odense Postgaard, ved offentlig Auction, Hovedgaarden Holsegaard i Brenderup Sogn, Hindsgauls Amt dens Avling og Hollænderie med underliggende Tiender, sal. Krigsraad Wedells Stervboe tilhørende, bortforpagtet i 6 Aar fra anstundende 1 Mai 1810 og det enten med eller uden Hoverie, efter de Konditioner som forinden er til Eftersyn paa fornævnte Postgaard, Bramstrup, Søebyesøegaard og Kjersgaards Skriverstuer, fra hvilket sidste Sted Gaardens Eiendomme tillige forevises; der saaledes til Lysthavendes Efterretning kundgjøres. Bramstrup og Søebyesøegaard den 17 Juli 1809. Hansen. Hillerup.
Odense Adresse-Contoirs Efterretninger, 1809-08-22
Fredagen den 25 August førstkommende om Formiddagen Kl. 9 bliver efter Magistratens Foranstaltning foretaget offentlig Auction i Huset No. 536 i Ramsherred over adskillige Meubler, afgangne Ole Møller Kuursmeds Stervboe tilhørende, bestaaende af: Stole, Borde, Skabe, Sengeklæder, Kiøkkentøi og Smederedskaber m.v., hvilket herved bekjendtgjøres. Odense den 16 August 1809. Bendz.
Odense Adresse-Contoirs Efterretninger, 1809-08-24
Udenlandske Efterretninger. Kapitain de Montville af Artilleriet har i sit Værksted i Kastellet gjort Forsøg med, ved Skorsteenssoed at bøde paa Mangelen af Steenkul, og fundet, at lig Dele af Træekul og Soed frembringe en Varmegrad liig den af Kul fra Newkastle, og er særdeles tjenlig til at sveise Staal og Jern og forbedre Manglerne ved slette Jern og Staal=Arter.
Odense Adresse-Contoirs Efterretninger, 1809-08-24
Hr. C. J. Møller, Sekretair i Høiesteret, har i en livelig Udsigt over Kong Christian den Syvendes Regjering meddeelt Grundtrækkene af Planen til en historisk Mindetale over samme, hvis Jndtægt er bestemt til Understøttelse deels for de Syge og Trængende af vore fangne Medborgere i Engelland, deels for akademiske Studerende, hvis Kaar ere forværrede formedelst Tidsomstændighederne og ikke svare til deres Talenter. Han anmoder derhos de Hr. Amts- og Herredsprovster Øvrigheder Postmestere og Handelsmænd til, efter selvforfattede Planer og Cirkulairer, at aabne Subskriptioner paa hiin Mindetale i deres respektive Embedskreds.
Odense Adresse-Contoirs Efterretninger, 1809-08-24
J Følge Plakat af 8 d. M. skulle samtlige, formodentlig neutrale, Jhændehavere af de Engelske og Svenske med Danske Undersaatters Accepter forsynede Vexler, som ere eller blive indbetalte til Vexelkommitteen i Altona, hvis de agte at gjøre deres Rettigheder gjeldende, melde sig med deres Paastand og Beviisligheder for bemeldte Kommittee. saafremt Vexlen allerede er betalt, inden et Aar fra denne Plakats Datum, men, ifald den herefter bliver indbetalt da inden 3 Maaneder fra Forfaldsdagen; hvorimod Vexlens Beløb, dersom dette ikke skeer, skal være den Kongelige Kasse hjemfaldet.
Odense Adresse-Contoirs Efterretninger, 1809-08-24
Under 9 August d. A. er udkommen en Kgl. Forordning angaaende nærmere Bestemmelser af Forskrivterne for Transit oplaget i Hertugdommene Slesvig og Holsteen. Betalingen for Grunde, som efter Bombardementet 1807 ere udlagte til Gadernes Udvidelse i Kbhvn, er ved Kongel. Reskript af 11 d. M. fastsat at skulle skee i Kgl. garanterede Obligationer paa Staden Kjøbenhavns Vegne, hvis Jndfrielse, saavel som den ved samme opstaaede GjeldsAfbetaling skal overtages af Stadens Kasse.
Odense Adresse-Contoirs Efterretninger, 1809-08-24
Ved Kongelig Resolution af 21 Juli d. A. er det allernaadigst tilladt Bryghuset, som har Leverance til Søe= og Landetaten, at udkjøre det til begge Etater leverende Øl om Søn= og Helligdage, imod at der først derom skeer vedbørlig Anmeldelse til Politiemmesteren i Kjøbenhavn, for hvem tillige bør opgives Qvantiteten af det Øl, der paa slige Dage agtes udført.
Odense Adresse-Contoirs Efterretninger, 1809-08-24
Under 21 Juli d. A. er allernaadigst resolveret, at det maae tillades dem, der have opfisket Gods af saadanne Skibe, der ere landsatte paa de Danske Kyster, og som indbringe det til Kjøbenhavn, at erholde samme udleveret til fri Raadighed, imod Erlæggelse af de ved Anordningerne befalede Afgivter, naar de under et Politieforhør oplyse, at Varerne ere komne fra det opgivne Sted og de tillige producere Attest fra det Kongelige Admiralitets- og Kommissariats=Kollegium om, at Varerne ikke forlanges til den Kongelige Tjeneste.